open-index/open-wikipedia-markdown huggingface dataset:
Marsili

**Marsili** is ’n ondersese vulkaan, wat deel uitmaak van die sogenaamde Italiaanse "vuurgordel" en tussen die aktiewe landvulkane Vesuvius in die noorde en Aetna in die suide lê. Marsili is een van die Aarde se twintig supervulkane en is eers in die laat 20ste eeu ontdek. Marsili lê in die suidelike Tirreense See, noord van die eiland Sisilië.

Marsili behoort tot ’n ondersese bergmassief wat oor ’n vlakte van sowat 2&nbsp;000 vierkante kilometer strek (of twee keer so groot soos die Italiaanse hoofstad Rome) en in 1999 deur die onbemande duikroboter Geostar 1 ontdek is. Geostar 1 was deel van ’n projek wat navorsing in verband met die swawelagtige gasuitbarstings in die gebied van Marsili, wat dikwels visse in die gebied laat vrek en vissers rondom die Lipariese Eilande lankal pla en soms  gedoen het. Die voet van die vulkaan lê teen ’n diepte van sowat 4&nbsp;000 meter, en sy spits skuil net 500 meter benede die seevlak. Marsili se magmakamer is so groot soos Switserland.

Digby Marsili is die Afrika-plaat besig om homself onder die Eurasiese Plaat te skuif. Gesteentes, wat in die diepte smelt, styg deur die vulkaan se openings weer na bowe. Marsili word deurgaans deur seismoloë gemonitor, aangesien ondersese aardbewings in sy gebied tot grootskaalse tsoenami’s in die Middellandse See kan lei.
Ségolène Royal

**Ségolène Royal**, gebore Marie-Ségolène Royal () (Dakar, Senegal, 22 September 1953) is 'n Franse politikus en was die Sosialistiese Party van Frankryk (PS) se kandidaat vir die presidentsverkiesing in 2007.

Sy is sedert Junie 2002 lid van die Franse parlement vir Deux-Sèvres en beklee sedert Augustus 2004 ook die amp van voorsitter van die Gewestelike Raad van Poitou-Charentes.

## Presidentsverkiesing in 2007 
In haar verkiesingsveldtog wat in 2006 begin het, het Royal veral haar charismatiese persoonlikheid gebruik om as die moontlike eerste vroulike President van Frankryk 'n stuk geskiedenis te skryf.

In plaas van 'n presiese politieke houding ten opsigte van kwessies soos Turkye se beplande lidmaatskap van die Europese Unie en die toekoms van die noue politieke samewerking met Duitsland het sy eerder oor basiese politieke waardes gepraat - moontlik met die oog op 'n meerderheid van stemme van sowel links- asook konserwatief gesinde kiesers.

Op sommige gebiede het sy wél haar politieke prioriteite omlyn. Sy het beplan om hernubare energiebronne se aandeel in Frankryk tot by twintig persent te verhoog en het die Amerikaanse President George W. Bush se buitelandse beleid verwerp. Burgerlike verbintenisse sou aan huwelike gelykgestel word.

'n Aantal onvoorbedagte uitlatings tydens onderhoude, soos byvoorbeeld dié met die Kanadese politikus André Boisclair, toe Royal die "soewereiniteit en vryheid" van die Kanadese provinsie Québec beklemtoon het, het haar aansien en gewildheid skade berokken.

In die eerste stemming van die Franse presidentsverkiesing op 21 en 22 April 2007 het Ségolène Royal 25,84 persent van die uitgebragte stemme op haar verenig - die beste resultaat van 'n Sosialistiese kandidaat in twintig jaar. Royal se teenstander in die herstemming op 6 Mei was die konserwatiewe kandidaat Nicolas Sarkozy (31,11 persent), wat haar uiteindelik met 53 persent van die uitgebragte stemme geklop het. Royal het 43 persent van die stemme op haar verenig.

## Verwysings
La Roque-Gageac

**La Roque-Gageac** (kort: **La Roque**) is 'n Franse dorp teen die Dordognerivier in die gelyknamige département Dordogne (région Akwitanië). Vanweë sy Middeleeuse stadshorison en buitengewone ligging tussen die rivier en 'n rotswand is dit deur die vereniging Les Plus Beaux Villages de France as een van die mooiste dorpe in Frankryk gelys.

Die inwonertal van La Roque-Gageac het van sowat 1&nbsp;500 in die Middeleeue tot net 416 vandag gedaal. La Roque word deur 'n mikroklimaat gekenmerk wat uniek in die wêreld is. Danksy die natuurlike lugvogtigheid van die rivier en die kalkrotse, wat warmte stoor, aard hier talle tropiese gewasse soos palme, piesangs en bamboes, wat in die dorp se botaniese tuine bewonder kan word.

## Eksterne skakels 
* Die webwerf van *Les Plus Beaux Villages De France*
* Die amptelike webwerf van La Roque-Gageac
Hobo

duimnael|'n Hobo sonder sy riet
Die **hobo** is 'n houtblaasinstrument wat met 'n dubbelriet bespeel word. Die hobo bestaan uit drie dele wat saam 'n koniese buis vorm en word gewoonlik van grenadella- of rooshout gemaak. Die riet word in die boonste deel geprop, terwyl die onderste deel 'n uitklokkende beker vorm. Die toonomvang van die hobo strek vanaf die b-mol onder middel c oor ongeveer drie oktawe. 

Ander bekende instrumente wat deel vorm van die hobofamilie sluit in die *cor anglais* (ook bekend as die Engelse horing) en die ''oboe d'amore''.

Die moderne simfonie-orkes beskik gewoonlik oor drie hobo's en een *cor anglais*, alhoewel die aantal heelwat kan verskil, na gelang van die komponis se vereistes.

## Sien ook 
* Lys van musiekinstrumente

### Bekende werke vir hobo 
* Hoboconcerto, K. 314 deur Wolfgang Amadeus Mozart

## Eksterne skakels 
* Hobokonsert in C-majeur, K. 314 deur Wolfgang Amadeus Mozart
Era (musiekprojek)

**Era** is 'n musiekprojek van die Franse musikant Eric Levi, wat dikwels gebruik maak van Gregoriaanse gesange in 'n kunsmatige taal, wat nou verwant is aan Latyn. Die musiek behoort tot die Nuwe Era-genre en vergelyk baie goed met dié van soortgelyke projekte soos Enigma en Deep Forest. 

Era vermeng sy Nuwe Era-klanke met die tipiese kitaarsolos van rockmusiek. Die CD-langspelers van Era het in Europa blitsverkopers geword, en daar is ook 'n SACD/CD-hibriedalbum met 'n DVD-Video vrygestel, wat die gunsteling-videosnitte van Era bevat.

## Diskografie 
* 1998: *Era *
* 2000: *Era 2*
* 2003: *The Mass*
* 2008: *Reborn*
* 2013: *Arielle Dombasle by Era*
* 2017: *The 7th Sword*

### Kompilasies 
* 2001: *Era - The Legend*
* 2004: *The Very Best of Era* (SACD + DVD)
* 2009: *Classics*
* 2010: *Classics Vol 02*
* 2010: *The Essential*

## Eksterne skakels 
* Die webwerf van Era  
* Era se profiel op allmusic.com 
* Discogs-diskografie
Dubbelriet

duimnael|Hoboriet
Die **dubbelriet** is die mondstuk van sekere blaasinstrumente en van alle houtblaasinstrumente in die hobofamilie. Dit bestaan uit twee riete wat met 'n nou openinkie van mekaar geskei is en teen mekaar vibreer wanneer daarop geblaas word. Dit word van gesnyde stukkies Arundo-riete gemaak deur die punte te skraap totdat die verlangde klank voortgebring kan word.

'n Voorbeeld van 'n instrument wat ook met 'n dubbelriet bespeel word, maar nie verwant is aan die hobo nie, is die doedelsak.
John Tengo Jabavu

**John Tengo Jabavu** (11 Januarie 1859 – 10 September 1921) was 'n swart politieke aktivis en die redakteur van Suid-Afrika se eerste koerant wat in 'n swart taal uitgegee is.

In 1876 het Jabavu redakteur geword van *Isigidimi Sama Xosa* ("Die Xhosa Boodskapper"), en teen die vroeë 1880's het hy 'n belangrike politieke figuur geword.  Jabavu het veral geskryf oor die bedreiging wat die opkoms van Afrikanernasionalisme ingehou het en eise gestel vir gelyke regte vir swart mense in Suid-Afrika.  Tengo Jabavu was ook 'n voorstander van vroueregte sowel as openbare onderwys.

In 1884 stig Tengo Jabavu sy eie koerant, *Imvo Zabantsundu* ("Mening van die swart mense"); 'n jaar later trou hy met Elda Sakuba, wat in 1900 sterf nadat sy die lewe geskenk het aan vier seuns. Die oudste van die seuns, Davidson Don Tengo Jabavu sou later 'n skrywer van aansien en aktivis in eie reg word; die tweede oudste, Alexander, het John Tengo Jabavu as redakteur van *Imvo Zabantsundu*, opgevolg na sy dood in 1921 by D.D.T. Jabavu se huis by Fort Hare.

## Verwysings 
* Walshe, A. P. "The Origins of African Political Consciousness in South Africa." *The Journal of Modern African Studies* 7.4 (1969): 583-610. 

## Eksterne skakels 
* John Tengo Jabavu op SAhistory.org 
* The Order of Luthuli in Gold Awarded to John Tengo  Jabavu  (1859 - 1921 )  op die webwerf van die Suid-Afrikaanse Presidensie
Imvo Zabantsundu

**Imvo Zabantsundu** (Mening van die swart mense) was die eerste onafhanklike swart koerant in Suid-Afrika. Dit is deur Thanda Press in King William's Town uitgegee en het gedien as 'n koerant vir swart lesers in Suid-Afrika. Die koerant wat vir die eerste keer in 1884 uit gegee is, se eerste redakteur was John Tengo Jabavu. Artikels is in Engels en Xhosa gepubliseer. Van 27 Augustus 1901 tot 8 Oktober 1902 tydens die Tweede Vryheidsoorlog is die koerant verbied. Dit het later in die besit van Perskor gekom, maar publikasie is in 1998 gestaak.
Umshumayeli Wendaba

**Umshumayeli Wendaba** was die eerste koerant wat in Suid-Afrika in 'n swart taal, Xhosa, uitgegee is van 1837 tot 1841. 

Die koerant is deur die *Wesleyan Mission Society* in Grahamstad (Oos-Kaap) gestig. Die eerste tien uitgawes (1837-1839) is in Grahamstad uitgegee, en die laaste vyf (1840-1841) in Peddie. Die eerste en vyfde uitgawes van die publikasie was 10 bladsye lank, en die ander 13 uitgawes was 8 bladsye elk.

## Verwysings 
uitgegee
Addo-olifant- Nasionale Park

duimnael|250px|Olifante drink by die Hapoor-dam

Die **Addo-olifant- Nasionale Park** is 'n wildreservaat wat naby Gqeberha in Suid-Afrika geleë is. Die park is een van Suid-Afrika se twintig nasionale parke.

Die oorspronklike gedeelte van die park is in 1931 gestig om 'n veilige hawe vir die oorblywende elf olifante in die area te bied. Die park huisves tans meer as 600 olifante, 400 buffels, meer as 48 bedreigde swartrenosters, asook 'n verskeidenheid boksoorte. Leeus en hiënas is ook onlangs weer in die gebied hervestig. 'n Unieke spesie in die gebied is die miskruierspesie *Circellium bacchus* wat nie kan vlieg nie. Die diertjie het die reg-van-weg op paaie voor motors.

Die oorspronklike park is uitgebrei om die Woody Cape-natuurreservaat wat van die Sondagsrivier tot Alexandria strek in te sluit, asook 'n marienereservaat wat St. Croixeiland en Voëleiland in Algoabaai insluit. Die gebied is 'n belangrike broeihabitat vir pikkewyne en ander marienespesies. Die uitbreiding is deel van 'n plan om die park van 1&nbsp;480&nbsp;km² uit te brei tot 3&nbsp;600&nbsp;km² – die Groter Addo-olifant- Nasionale Park.

Die uitbreiding beteken dat die park vyf van Suid-Afrika se sewe biome insluit. Die park is ook waarskynlik die enigste ter wêreld wat die sogenaamde "Groot Sewe" in hul natuurlike habitat huisves (olifant, renoster, leeu, buffel, luiperd, walvis en witdoodshaai).

Die park ontvang jaarliks ongeveer 120&nbsp;000 besoekers. Sowat 54% is internasionale besoekers, hoofsaaklik uit Duitsland, Nederland en die Verenigde Koninkryk.

## Ruskampe
Die park het vyf ruskampe asook vier ander kampe wat as konsessies bedryf word. Die hoofingang asook twee wildkykpaaie in die park is geteer, terwyl ander grondpaaie is. Die park kan ook vanaf die N2-snelweg naby Colchester bereik word.

Die verblyfkampe sluit die Addoruskamp, Spekboom-tenteruskamp, Matyholweni-ruskamp, die Langeboshutte, Narina-boskamp en Kabouga in. Hierdie kampe bied 'n verskeidenheid akkommodasie en geriewe, terwyl 'n paar op 'n spesiale ervaring van die bos gefokus is, soos die meer eksklusiewe Nyathi-ruskamp of die Spekboom-tenteruskamp.

Addoruskamp is die hoofkamp en bied 'n wye verskeidenheid akkommodasie, insluitend chalets, rondawels, kothuise en gastehuise. Dit is toegerus met 'n restaurant, swembad, winkel en 'n verligte watergat-uitkykpunt. 

### Nyati-konsessie
Hierdie privaat konsessie-area van 14&nbsp;000 hektaar is noord van die R342 roete geleë en is nie oop vir die algemene publiek nie. Nyathi-ruskamp (2017 heropen) is 12&nbsp;km noord van die hoofkamp geleë, en is 'n eksklusiewe akkommodasie-opsie aan die voet van die Suurberge. Die kamp het 11 verblyfeenhede wat oor die Coerneyrivier uitkyk. Dit bied 'n meer afgesonderde ervaring en 'n ander perspektief op die natuurlewe. RiverBend Lodge bied luukse akkommodasie en aktiwiteite soos privaat wildritte, ten einde 'n meer eksklusiewe safari-ervaring te bied. Naby RiverBend is ook Long Hope Villa, 'n gerestoureerde 1900's-plaashuis wat 'n privaat safari-ervaring met eie sjef en wildvoertuig bied.

## Eksterne skakels 
* Amptelike webwerf
Kitaar

duimnael|regs|'n Di Giorgio klassieke kitaar wat in Brasilië gemaak is. 

Die **kitaar**, of **ghitaar**, is 'n snaarinstrument wat in 'n verskeidenheid musiekstyle gebruik word. Dit is een van die hoofinstrumente in blues-, country-, flamenco-, pop- en rockmusiek. Die kitaar het gewoonlik ses snare, maar daar bestaan ook kitare met vier, sewe, agt, tien en twaalf snare.

## Geskiedenis 
Snaarinstrumente soortgelyk aan die kitaar is al vir ten minste 5000 jaar lank bekend. Dit wil voorkom asof die kitaar afgelei is van instrumente wat bekend was in antieke Sentraal-Asië en daar as die *cithara* bekend gestaan het. Instrumente met baie ooreenkomste met die kitaar kan gesien word in beeldjies wat opgegrawe is in die ou Persiese hoofstad Soesa. Die Persiese woord *taar* beteken ook snaar.

[duimnael|regs|Die kitaarspeler (c. 1672), deur [Johannes Vermeer]]

## Sien ook 
* Baskitaar
* Lys van musiekinstrumente
* Ramkie
Riquewihr

**Riquewihr** (Duits: **Reichenweier**) is 'n stad in die Franse gewes Grand Est met 'n bevolking van 1&nbsp;109 in 2015. Riquewihr lê in die arrondissement Ribeauvillé en in die kanton Sainte-Marie-aux-Mines. Vanweë sy 16de eeuse argitektuur, wat volledig bewaar is, word Riquewihr deur die organisasie Les Plus Beaux Villages de France as een van die mooiste in Frankryk gelys.

## Geskiedenis 
duimnael|links|Porte Haute (Duits: Obertor), 16de eeu.
Riquewihr het vanuit 'n landgoed ontwikkel, wat in die 6de eeu deur Richo,'n Frankiese inwoner, onder die naam Richovilla gestig is. In 1320 het Riquewihr, wat destyds 'n besitting van die grawe van Horburg was, stadstatus verkry. Vier jaar later is die stad aan die huis Württemberg-Montbéliard (Duits: Württemberg-Mömpelgard) verkoop en het deel uitgemaak van Württemberg. Die hertoë van Württemberg het in die 16de eeu ook die Protestantse reformasie in Riquewihr ingevoer, en die meerderheid van die bewoners is nog steeds Lutherane. Riquewihr is in 1793 by Frankryk ingelyf.

## Ekonomie 
Riquewihr is een van die belangrikste sentrums van die wynboubedryf in Elsas. Die stad steun daarnaas ook op die toerisme, veral dagbesoekers.

## Besienswaardighede 
duimnael|links|Straat in Riquewihr
Riquewihr spog met 'n unieke ou stadskern, wat saam met sy versterkings byna volledig bewaar is.

## Museums 
Die belangrikste museums van Riquewihr is die Musée Hansi, wat die werke van die grafiese kunstenaar Jean-Jacques Waltz vertoon; die Musée de la Poste (Posmuseum) in die voormalige Württembergse kasteel en die Musée de la Tour des Voleurs ('n voormalige gevangenis met folterkamer in die ou Joodse kwartier.
Davidson Don Tengo Jabavu

**Davidson Don Tengo Jabavu** (20 Oktober 1885 – 3 Augustus 1959) was 'n swart dosent en politieke leier wat in King William’s Town in die destydse Kaapkolonie gebore is. Hy was die oudste seun van John Tengo Jabavu, redakteur van die eerste koerant in 'n swart taal in Suid-Afrika.

Davidson Don Tengo Jabavu het die Lovedale-sendinginstituut in Kaapstad, die Morija-opleidingskollege in Lesotho, en die Opleidingsinstituut van Colwyn Bay in Wallis bygewoon. Nadat hy 'n B.A.-graad by die Londen-universiteit verwerf het, asook 'n onderwyssertifikaat by Birmingham-universiteit in Brittanje, is hy in 1916 by die South African Native College by Fort Hare as die eerste swart professor aldaar aangestel, waar hy tale gedoseer het. 
Hy het vir meer as dertig jaar by die universiteit aangebly en onder andere 'n swart onderwysersvereniging gestig wat hulle beywer het vir beter landboumetodes, die waarde van hande-arbeid beklemtoon het en om rassesamewerking gepleit het. Hy was President van die All-Africa Convention (AAC), wat gekant was teen die segregasiewette wat in 1936 deur die Hertzog-regering in Suid-Afrika aanvaar is.

Die Rhodes-universiteit het in 1954 'n eredoktorsgraad aan hom toegeken.

## Publikasies 
Sy publikasies sluit in:
* The Black Problem (1920)
* The Segregation Fallacy and Other Papers (1928)
* The life of John Tengo Jabavu, editor of Imvo Zabantsundu (1922)
* IziDungulwana (1958)

## Eksterne skakels 
* John Tengo Jabavu op SAhistory.org 
* Tengo Jabavu: Orde van Luthuli (goud) postuum toegeken
Locronan

**Locronan** (Bretons: **Lokorn**) is 'n dorp in die Bretonse département Finistère (Wes-Frankryk) met sowat 800 inwoners en 'n oppervlakte van 8,08 vierkante kilometer. Die dorp is deur die vereniging Les Plus Beaux Villages de France as een van die mooiste dorpe in Frankryk gelys.

## Geografie 
Locronan lê op 'n heuwel, sowat 17 kilometer noord van Quimper.

## Geskiedenis 
Die naam Locronan is afgelei van die heilige Ronan, 'n monnik van Ierse afkoms, wat in Locronan begrawe lê. Volgens legendes het hy die inwoners van Locronan geleer om te weef. Locronan het sy ekonomiese welvaart tydens die Middeleeue inderdaad aan die vervaardiging van seildoek van eersterangse gehalte te danke.

Anna van Bretagne, wat hier in 1505 tydens 'n bedevaart gebly het, het stadstatus aan Locronan toegeken.

Tans steun die dorp se ekonomie veral op toerisme.

## Besienswaardighede 
Locronan het sy Middeleeuse voorkoms volledig bewaar, en motors word in die dorp nie toegelaat nie. Daar is groot parkeerplekke rondom Locronan.

Die Pools-gebore Amerikaanse regisseur Roman Polanski het hier sy film *Tess* geskiet, waarin die Duitse aktrise Nastassja Kinski 'n hoofrol vertolk het.

Die kerk van Locronan is een van die mees besoekte plekke in die dorp.

## Eksterne skakels 
* Die amptelike webwerf van Locronan
The Million Dollar Homepage

**The Million Dollar Homepage** is 'n webwerf bedink deur Alex Tew, 'n student van Wiltshire, Engeland met die doel om fondse vir sy studies te bekom.  Die webwerf is geloods op 26 Augustus 2005 en het teen 1 Januarie 2006 'n inkomste van ongeveer VSA$ 1&nbsp;037&nbsp;100 gegenereer. Dit word op 11 November 2006 as 'n 7 op Google se PageRank aangedui. Die webwerf se Alexa-ranglys was 12&nbsp;675ste op 13 Oktober 2006, met die hoogste posisie 127ste.

Die indeksblad van die webwerf bestaan uit 'n 1000 x 1000-beeldelementblok (een miljoen beeldelemente - Engels: *pixels*), waarop hy grafikagebaseerde skakels vir VSA$ 1 per beeldelement, in 'n minimum van 10 by 10 blokke verkoop het. 'n Persoon wat een of meer van hierdie beeldelementblokke gekoop het kan dan 'n beeld op die blok vertoon en ook besluit watter URL daarna moet skakel sowel as watter bewoording moet verskyn indien die wyser (*cursor*) oor die beeldelemente sou beweeg. Die doel van die webwerf was om al die beeldelemente te verkoop en daarmee een miljoen dollar vir die stigter te genereer, 'n doelwit wat bereik is.

Op 1 Januarie 2006 is die laaste  1&nbsp;000 beeldelemente wat beskikbaar was op eBay in 'n vendusie te koop aangebied. Die bod is op 11 Januarie toegeslaan met die hoogste bod VSA$ 38&nbsp;100,00.

## Ontstaan en ontwikkeling 
Tew was op soek na 'n metode om finansiering van sy studies te genereer aangesien hy 'n kursus aan die Universiteit van Nottingham wou neem. Hy het 'n idee gehad om beeldelemente te verkoop en ten spyte daarvan dat hy nie geglo het dat enigiemand dit sou wou koop nie met die plan voortgegaan aangesien hy geweet het dat hy het min het om te verloor in die proses. Hy het nie beplan om die webwerf te bemark nie en het daarop gereken dat dit deur mondelinge advertensie bekend sou word. Binne drie dae verkoop hy sy eerste 20 x 20 beeldelementeblok, aan 'n aanlynmusiekwebwerf. sedertdien met slegs 'n persvrystelling in terme van selfbemarking, het hy verskeie blokke per dag verkoop. Tot Tew se verbasing het dit slegs twee weke geneem voordat hy genoeg geld vir sy eerste jaar aan die universiteit gehad het. Op hierdie stadium het bekende webjoernale en koerante van Groot-Brittanje (soos The Daily Telegraph, The Guardian, en The Sun) gerapporteer oor sy poging en het die aantal bestellings die hoogte ingeskiet. 'n Maand na die webwerf geloods is, het hy reeds VSA $152&nbsp;900 verdien.

## Na-aapwebwerwe 
Die konsep het gou aanleiding gegee tot honderde na-aperwebwerwe, alhoewel die oorgrote meerderheid van dié misluk het. Met die sukses behaal deur The Million Dollar Homepage is dit moontlik dat sommiges mag voortbestaan, maar dit sal waarskynlik net met bemarking kan geskied. Aangesien Tew se webwerf die eerste was, het die nuwigheidwaarde en nuuswaardigheid verseker dat dié webwerf 'n sukses is.

## Verwysings 
* Boggan, Steve (10 November 2005). "Million Dollar Boy". The Times, p.&nbsp;L12–L13. 
* The million-dollar student deur Tom Geoghegan, BBC News Magazine.

## Eksterne skakel 
* The Million Dollar Homepage
Eus

**Eus** is ’n dorp in die Franse département Pyrénées-Orientales en die gewes Languedoc-Roussillon met ’n oppervlakte van 20,08 vierkante kilometer en 398 inwoners (2013). Sy inwoners word in Frans *Iliciens* genoem.

Eus is deur die vereniging Les Plus Beaux Villages de France as een van die mooiste dorpe in Frankryk gelys.

## Geografie 
duimnael|center|300px

## Demografie 
duimnael|center|300px|Dorp 1962-2008
Oxford

**Oxford** (Engels: [ˈɒksfərd], ) is 'n stad in Suid-Sentraal-Engeland. Dit dien as die administratiewe setel van die seremoniële graafskap Oxfordshire waarin dit 'n distrik vorm. Oxford is een van die snelste groeiende stede in die Verenigde Koninkryk, met 'n etnies uiteenlopende bevolking van 154&nbsp;600 binne die stadsgrense en 244&nbsp;000 in die metropolitaanse gebied. Die bewoners van Oxford word in Engels *Oxonians* genoem.

duimnael|links|Uitsig oor Oxford, die "Stad van dromende toringspitse", vanaf Boars Hill
[duimnael|links|*May Morning*, die tradisionele Lentefees, word op 1 Mei met dansvertonings (die foto toon [Morris dance|Morris-dansers), sangopvoerings en partytjies gevier]]
Die stad het 'n diverse ekonomiese basis met motorvervaardiging, uitgewerye, opvoedkundige instellings, inligtingstegnologie en ander wetenskapsgebaseerde bedrywe. Oxford staan internasionaal veral bekend as setel van die Universiteit van Oxford, die oudste in die land en die Engelssprekende wêreld.

Oxford se boukuns sluit voorbeelde van elke argitektoniese stylperiode in Engeland sedert die vestiging van die Angel-Sakse, waaronder die ikoniese *Radcliffe Camera* uit die middel van die 18de eeu. Oxford se kolleges oorheers die middestad met hul verskeidenheid boustyle en kenmerkende binnepleine. Maar dit is veral Gotiese stylelemente soos klein en groot torings met hul spitse waaraan Oxford sy bynaam "stad van dromende toringspitse" (*city of dreaming spires*) te danke het. Die digter Matthew Arnold het met hierdie term na die harmoniese boustyl van Oxford se universiteitsgeboue verwys. Dit was een van die Engelse gasheerstede tydens die Vrouekrieketwêreldbeker 1993.

## Verwysings 
## Eksterne skakels 
*  
*  Amptelike webwerf
*  

; Media
----
* *YouTube.com: Morris Dancing, Oxford*
Niccolò Machiavelli

**Niccolò Machiavelli** (3 Mei 1469 – 21 Junie 1527) was 'n Italiaanse diplomaat, politiese filosoof, musikant, digter en toneelskrywer. Hy was 'n sleutelfiguur in die Renaissance-tydperk en 'n dienskneg van die Florentynse republiek. Hy werk van 1498 tot 1512 as sekretaris van die tweede Sekretaris van die Kanselier van die Republiek van Florence.

Hy is veral bekend (of berug) vir een van sy korter werke, "*Die vors*", wat soms as 'n realistiese politiese teorie beskryf word. Beide die teks, die republikeinse "*Verhandelinge oor die eerste tien boeke van Titus Livius*" en "*Geskiedenis van Florence*" is egter eers na sy dood uitgegee. Tydens sy leeftyd het slegs sy dialoog oor "*Die Kuns van Oorlog*" gepubliseerde sirkulasie geniet. Geslagte sedert die sestiende eeu is aangetrokke en afgestoot deur die siniese benadering tot mag in "*Die vors*", "*Verhandelinge*" en "*Geskiedenis van Florence*". Machiavelli se eie bedoelings word steeds heftig gedebatteer, maar, danksy sy werke, is sy naam vandag sinoniem met roekelose politiek, bedrog en die strewe na mag, ongeag die gevolge.

## Werke 
duimnael|links|upright|Standbeeld van Niccolò Machiavelli
* *Discorso sopra le cose di Pisa* (1499)
* *Del modo di trattare i popoli della Valdichiana ribellati* (1502)
* ''Del modo tenuto dal duca Valentino nell' ammazzare Vitellozzo Vitelli, Oliverotto da Fermo,*. (1502)
* *Discorso sopra la provisione del danaro* (1502)
* *Decennale primo (1506, poem in terza rima)*
* *Ritratti delle cose dell'Alemagna* (1508–1512)
* *Decennale secondo* (1509)
* *Ritratti delle cose di Francia* (1510)
* *Discorsi sopra la prima deca di Tito Livio* (1512–1517)
* *Il Principe* (1513)
* *Mandragola* (1518)
* *Della lingua* (1514)
* *Clizia* (1525)
* *Belfagor arcidiavolo* (1515)
* *Asino d'oro* (1517)
* *Dell'arte della guerra* (1519–1520)
* *Discorso sopra il riformare lo stato di Firenze* (1520)
* *Sommario delle cose della citta di Lucca* (1520)
* *Vita di Castruccio Castracani da Lucca* (1520)
* *Istorie fiorentine'' (1525)

## Sien Ook 
* Realisme (internasionale betrekkinge)

## Verwysings 
## Eksterne skakels
Koi

**Koi** (*Cyprynis carpio*) is gewilde ornamentele visse soortgelyk aan die goudvis. Die woord *koi* kom van die Japannese woord wat *karp* beteken want alle koi-visse is karpe. Die ornamentele koi word meer spesifiek **nishikigoi** genoem. Koi kan 'n redelike lang lewe hê en daar is historiese bewyse dat sommige koi oor 'n honderd jaar oud kan word.

## Geskiedenis 
Koitelery het gewild begin word in die 18de eeu in Japan. Rysboere het gekleurde karpe uitgesoek en hulle so begin teel. Die buitewêreld het koi eers ontdek in 1914 toe van hulle as 'n geskenk deur Keiser Hirohito gegee is. Daarna het die aanvraag na koi gegroei en vandag is hierdie gekleurde karpvisse volop beskikbaar en word dwarsoor die wêreld geteel.

## Variasies 
Koi kom in verskeie kleure voor. Oranje, rooi, geel, wit en swart kom die meeste voor. Die volgende is die mees dominante variasies:

* Kohaku – 'n wit koi met 'n rooi patroon
* Taisho Sanshoku (Sanke) – 'n wit koi met 'n rooi en swart patroon
* Showa Sanshoku (Showa) – 'n swart koi met 'n rooi en wit patroon
* Ogon – 'n koi wat eenkleurig is
* KinGinRin - koi met helder goue kleure
* Tancho – wit koi met 'n rooi voorkop

## Koi in aanhouding 
Koi is sterk visse en kan maklik aangehou word. Hulle is kouewatervisse so enige skoudam moet ten minste 1,5&nbsp;meter diep wees. Omdat koi helder kleure het, is hulle maklike prooi vir roofdiere en is dit aanbevole om 'n skuiling oor 'n skoudam te plaas.

Koi en alle karpverwante visse het 'n vinnige metabolisme en sodoende kan hulle maklik hul eie water besoedel, dus is dit noodsaaklik om 'n goeie filterpomp in 'n visdam te installeer.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Cyprinus-carpio+carpio.html

## Verwysings 
## Eksterne skakels 
* Nishikigoi Information Directory
La Spezia

**La Spezia** is die hoofstad van die gelyknamige Italiaanse provinsie en met sowat 95&nbsp;000 inwoners die tweede grootste stad van Ligurië. Sy seehawe trek voordeel uit 'n beskermde ligging in die Golf van La Spezia.

## Geskiedenis 
Die naam Spezia verskyn vir die eerste keer in die 13de eeu, toe die stad onder die heerskappy van Genua gekom het. Die stad het egter 'n onbeduidende seehawe gebly, tot by die tydperk van die Franse Rewolusie en Franse Keiserryk, toe Napoléon Bonaparte dit tot 'n vlootbasis laat uitbou het.

Ná sy inlywing by die Koninkryk Sardinië deur 'n besluit van die Kongres van Wene het La Spezia vinnig gegroei, veral nadat die vlootbasis van Genua na La Spezia verskuif is.

Die stad en sy hawe, wat deur die Duitse Vloot gebruik is, is tydens die Tweede Wêreldoorlog deur geallieerde bomaanvalle verwoes. Vandag is La Spezia die tweede belangrikste vlootbasis van Italië na Taranto.

## Ekonomie 
Die hawe en skeepswerwe vorm die ekonomiese basis van die stad. Danksy die nabygeleë Cinque Terre speel ook die toerisme 'n belangrike rol. Teen die Magramonding oos van La Spezia lê die bouvalle van die Romeinse stad Luni, wat in die antieke tydperk sy naam aan die baai verleen het (*Portus Lunae*). Die dorpe Biassa, Campiglia en Marinasco in die omgewing van La Spezia is gewilde toeristebestemmings.
Guppie

Die **guppie** (*Poecilia reticulata*) is 'n varswatervis. Dit is een van die gewildste akwariumvisspesies ter wêreld. Die vis kom natuurlik voor in noordoostelike Suid-Amerika en die Karibiese Eilande. In Suider-Afrika kom dit voor in KwaZulu-Natal, die Kurumanoog en die Otjikotomeer in Namibië. Dit staan ook bekend as die **miljoenvis**.

## Voorkoms 
Die wyfie (60&nbsp;mm) is groter as die mannetjie (30&nbsp;mm) en die lyf is dieper en ronder as die mannetjie s'n. By die wyfie is die stertvin ook bolrond. Die mannetjie is skraler met goed ontwikkelde gonopodia. Die mannetjie se kleur wissel aansienlik en het gewoonlik kombinasies van helderrooi, blou, turkoois en geel. Swart kolle en strepe kan ook voorkom. Die wyfie het 'n swart kol bokant die anus.

## Habitat 
Die guppie is lid van die familie Poeciliidae. Soos al die ander lede van die familie word hulle lewendig gebore (die eiers broei uit binne die wyfie); dus ovovivipaar. Hulle is ook bekend as vinnige broeiers. Die draagtydperk is 22 tot 26 dae. Die vis kan in vars- en brakwater leef. Hulle verkies egter warmer water, 23-24&nbsp;°C, en benodig water met baie plantegroei in vir oorleweing. Die vis vreet muskietlarwes en klein wurms.

## Trivia 
Robert John Lechmere Guppy het guppies vir die eerste keer in 1866 in Trinidad ontdek. Die vissie is die eerste keer in 1912 in Gauteng en KwaZulu-Natal losgelaat as natuurlike plaagbeheer teen muskiete.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van Suider-Afrikaanse varswatervisfamilies
* Lys van visfamilies

## Eksterne skakel 
* http://fishbase.org/summary/Poecilia-reticulata.html
Hyperoartia

**Hyperoartia** is 'n groep kakebeenlose visse waarvan lampreie deel is. Die enigste oorlewende hyperoartia vandag is lampreie geklassifiseer as Petromyzontiformes. Die ontdekking van die fossiel Priscomyzon stel voor dat lampreie dalk in die Devonian-era begin vorm het.
Baleno

**Baleno** is 'n 4de klas munisipaliteit in die provinsie van Masbate in die Filippyne. Volgens 'n sensus in 2000 het Baleno 'n bevolking van 26&nbsp;096 mense.
Baleno is in 24 afdelings verdeel wat barangays genoem word.
Occident

***Occident*** was in die tydperk tussen 1964 en 1968 'n verregse politieke beweging in Frankryk, wat dikwels ook as fascisties beskryf is. 'n Aantal lede van die groep het later bekende lede van regse politieke hoofstroompartye geword en selfs ampte as ministers beklee. 

Die groep, wat in 1964 deur Pierre Sidos gestig is, het hoofsaaklik studente as lede gewerf. *Occident* was uitgesproke anti-kommunisties, maar het tegelykertyd ook die regering van president Charles de Gaulle skerp aangeval en nou saamgewerk met die *pieds-noirs*, die Franse setlaars in Algerië. Die *pieds-noirs* het De Gaulle daarvan beskuldig dat hy hulle belange uitverkoop het.

Ná 'n aantal gewelddadige konfrontasies in Mei 1968, die maand waartydens die politieke onluste in Frankryk 'n hoogtepunt bereik het, is *Occident* deur die owerhede onwettig verklaar en ontbind. Baie van *Occident* se lede het by nuwe verregse groeperings soos *Groupe Union Droit* aangesluit.

*Occident* en die groeperings wat hom opgevolg het, maak almal gebruik van 'n Keltiese kruis as hulle simbool.

## Verwysings 
## Bronne
*
*
Glaskatvis

Die **glaskatvis** (*Kryptopterus bicirrhis*) is 'n deursigtige varswatervis. Die vis kan tot 15&nbsp;cm lank word, maar in akwariums word hulle tussen 6 en 8&nbsp;cm lank. Die glaskatvis kom voor in Suidoos-Asië en word in skole glaskatvisse aangetref.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Kryptopterus-bicirrhis.html
Pierre Amine Gemayel

**Pierre Amine Gemayel** (Arabies: بيار أمين الجميل; Beiroet, 24 September 1972 - Beiroet, 21 November 2006) was 'n Libanese Falangistiese minister in die regering van premier Fouad Siniora. 

Gemayel was teen Siriese inmenging in Libanon gekant. Hy word naby Beiroet doodgeskiet toe sy kar deur ’n Christelike woonbuurt gery het.

## Eksterne skakels 
* Beeld 21 Nov 2006 - VSA beskou sluipmoord op Libanese minister as terreur
Goudvis

Die **goudvis** (*Carassius auratus*) is een van die eerste visse wat deur die mens mak gemaak is, en bly steeds een van die gewildste akwariumvisse. Goudvisse is deel van die karpfamilie (wat ook die koikarp en die krapkarp insluit).

Goudvisse kan tot 59&nbsp;cm lank word en tot 4,5&nbsp;kg weeg, al word die meeste goudvisse nie so lank of so swaar nie. In ideale toestande kan 'n goudvis ongeveer 20 jaar oorleef (die wêreldrekord is 49 jaar).

## Geskiedenis 
Gedurende die Tang-dinastie in China was dit die mode om karpvisse in skoudamme aan te hou en gevolglik het 'n mutasie ontstaan wat die visse 'n goue kleur gegee het. Mense het toe begin om met die visse te teel en hulle in terracottapotte te plaas. In 1502 is goudvisse in Japan bekendgestel, waar nog subspesies geteel is. Goudvisse is in 1874 in die VSA bekendgestel en van toe af het hulle gewildheid toegeneem.

## Variasies 
Deur inteling oor die eeue het verskeie variasies ontstaan. Sekere goudvisspesies kan net in akwariums leef (soos die teleskoopoog), maar ander goudvisse (soos die komeet) is baie sterk en swem vinnig (soortgelyk aan die koikarp).
duimnael|250px|links|'n Goudvisakwarium.

## Verspreiding in Suid-Afrika 
Die vis kom wild voor in die Kaapse Vlakte-area, Breederivier naby Robertson, die Baakensrivier in Gqeberha en Grahamstad, Apiesrivier in Pretoria, Umsinduzirivier in Pietermaritzburg en die Chinhoyi-grotte in Zimbabwe.

## Habitat 
Die vis verkies stil plekke wat plantegroei bevat, en oorleef goed in visdammetjies in tuine. Hulle is omnivore en vreet organiese afsaksels, detritus en ongewerweldes. Die wyfie lê eiers in die plantegroei wat onderwater is.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronnelys 
* *A Complete Guide to the Freshwater Fishes of Southern Africa.* Paul Skelton. 2001. 

## Eksterne skakel 
* http://www.fishbase.se/summary/Carassius-auratus.html
*
Protokol (rekenaars)

In rekenaarwetenskap is 'n **protokol** 'n konvensie of standaard wat die verbinding, kommunikasie, en data-oordrag tussen twee rekenaareindpunte beheer of moontlik maak. Op sy eenvoudigste kan 'n protokol gedefinieer word as die **reëls** wat die sintaks, semantiek en sinkronisasie van kommunikasie beheer. Protokolle kan deur hardeware, sagteware of 'n kombinasie van die twee geïmplementeer word. Op die laagste vlak kan 'n protokol gedefinieer word as die gedrag van 'n hardeware verbinding.

## Tipiese eienskappe 
Dit is moeilik om oor protokolle te veralgemeen omdat daar so 'n groot verskeidenheid van doelle en grade van verfyning is. Die meeste protokolle spesifiseer een of meer van die volgende eienskappe:

* Die opsporing van die onderliggende fisiese verbinding (bedraad of draadloos) of die bestaan van die ander eindpunt of nodus.
* Handskud
* Onderhandeling oor die verskeie verbindingseienskappe
* Hoe om 'n boodskap te begin en te beëindig
* Hoe om 'n boodskap te formatteer
* Wat om te doen met korrupte of swak geformatteerde boodskappe (foutregstelling)
* Hoe om onverwagte onderbreking in verbindings te hanteer en wat om daarna te doen
* Die afsluit van die sessie of verbinding

## Belangrikheid 
Die wydverspreide gebruik en uitbreiding van kommunikasieprotokolle is 'n voorvereiste vir die Internet, asook 'n hoofbydraer tot die sukses van hierdie medium. Die Internetprotokol (of IP) en Transmissiebeheerprotokol (of TCP) is die belangrikste van almal en die begrip TCP/IP verwys na die versameling van die mees gebruikte protokolle. Die meeste van die Internet kommunikasieprotokolle word beskryf in RFC-dokumente van die Internet Ingenieurstaakmag (oftewel die IETF).

Objekgeoriënteerde programmering het die gebruik van die begrip uitgebrei tot die protokolle wat beskikbaar is vir die verbinding en kommunikasie tussen objekte.

Oor die algemeen word slegs die eenvoudigste protokolle op hul eie gebruik. Die meeste protokolle, veral in die konteks van kommunikasie en netwerke, word saamgevoeg in protokolstapels waar die verskeie take hierbo gelys verdeel word onder die verskeie protokolle in die stapel.

Waar die protokolstapel na 'n spesifieke kombinasie van protokolle wat saam werk verwys, verwys die Verwysingsmodel na 'n sagteware-argitektuur wat elke laag en die dienste wat elkeen behoort te lewer, lys. Die klassieke sewe-laag verwysingsmodel is die OSI-model, wat gebruik word om die begrippe met betrekking tot 'n protokolstapel te verbeeld. Die verwysingsmodel is ook 'n goeie voorbeeld van meer algemene begrippe in sagteware-ingenieursweese soos die versteking, modulariteit en delegering van take.

## Algemene Protokolle 
*HTTP (Hyper Text Transfer Protocol)
*POP3 (Post Office Protocol 3).
*SMTP (Simple Mail Transfer Protocol).
*FTP (File Transfer Protocol).
*IP (Internet Protocol).
*DHCP (Dynamic Host Configuration Protocol).
*IMAP (Internet Message Access Protocol).

## Sien ook 
* Internetprotokolsuite
* Lys van netwerkprotokolle
Kuhliidae

Die **Vlagsterte** (Kuhliidae) is 'n vis-familie van die orde Perciformes. Hulle kom natuurlik in die Indiese Oseaan en Stille Oseaan voor. Daar is een genus en dertien spesies in die familie, waarvan slegs *K. rupestris* 'n varswaterspesie is en slegs twee spesies kom aan die Suider-Afrikaanse kus voor.

## Voorkoms 
Vlagsterte het 'n silwer voorkoms. Hulle vorm bedags skole en versprei in die aand op soek na kos. Hulle vreet soöplankton en vis. Die vis kan 'n lengte van 50&nbsp;cm bereik.

## Genus 
Die volgende genus en gepaardgaanse spesies kom aan die Suid-Afrikaanse kus voor:

**Kuhlia*
::* *Kuhlia mugil* - Bontstertjie
::* *Kuhlia rupestris* - Klip-vlagstert‎

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
Banjos banjos

***Banjos banjos*** is 'n vis in die orde perciformes en die enigste spesie in die genus Banjos en die familie Banjosidae. Banjos kom voor in strandwaters in die westelike Stille Oseaan vanaf Japan tot die Suid-Chinese See. Dit kan 'n lengte van tot 30&nbsp;cm bereik. In Engels staan die vis bekend as die *Banjofish*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://fishbase.org/summary/Banjos-banjos.html
* http://eol.org/pages/2794189/overview
Dichistiidae

**Dichistiidae** is 'n vis familie wat hoort tot die orde Perciformes. Daar is slegs een genus (*Dichistius*) met slegs twee spesies wat hoort tot dié familie. Altwee die spesies kom aan die Suid-Afrikaanse kus voor en een aan die Madagaskarse kus.

## Kenmerke 
Die familie is se lywe is plat en bedek met klein skubbe. Die familie word tussen 32 – 80&nbsp;cm groot en is 'n belangrike sportvis.

## Genus 
Die volgende genus en gepaardgande spesies kom aan die Suider-Afrikaanse kus voor:

* Die **Galjoen** (*Dichistius capensis*) kom voor in kuswater van die suid-oostelike Atlantiese Oseaan en kan 'n lengte van tot 80&nbsp;cm bereik.
* Die **Gestreepte galjoen** (*Dichistius multifasciatus*) kom voor in die westelike deel van die Indiese Oseaan en kan 'n lengte van tot 35&nbsp;cm bereik.

## Sien ook 
* Lys van visfamilies
* Alfabetiese lys van visse
* Lys van Nasionale Simbole van Suid-Afrika
* Lys van Suider-Afrikaanse visse volgens wetenskaplike name‎

## Bron 
* *FishBase* Red. Ranier Froese en Daniel Pauly. Maart 2006.
Apogonidae

Die **Kardinaalvisse** (*Apogonidae*) is 'n familie wat tot die orde Perciformes behoort. Daar is 22 genera met minstens 250 spesies in hierdie familie. Drie-en-vyftig van die spesies kom aan die Suider-Afrikaanse kus voor.

## Kenmerke 
Die familie se liggaam is reghoekig en ietwat plat en het twee afsonderlike dorsale vinne. Die bek is groot en die familie het 'n volledige sylyn. Die grootte wissel van 4 – 25&nbsp;cm. Die meeste spesies is naglewend en hulle vreet klein bodem ongewerweldes en soöplankton. Hierdie familie is een van die min seevisse waar *orale inkubasie* beoefen word; die mannetjie dra eiers in sy mond rond. Die meeste spesies is klein en leef in en by koraalriwwe. 'n Paar spesies leef in riviermondings en ook in varswater. Kardinaalvisse pas goed aan in akwariums.

## Genera 
Die volgende genera en gepaardgaande spesies kom aan die Suider-Afrikaanse kus voor:

**Apogon*
::**Apogon angustatus* - Breëstreepkardinaal
::**Apogon cookii* - Swartband-kardinaal
::**Apogon fraenatus* - Stekelwang-kardinaal
::**Apogon kallopterus* - Stekelkop-kardinaal
::**Apogon nigrofasciatus* - Swartstreep-kardinaal
::**Apogon semiornatus* - Drieband-kardinaal
::**Apogon taeniophorus* - Negestreep-kardinaal

**Apogonichthys*
**Archamia*
**Astrapogon*
**Cercamia*
**Cheilodipterus*
::**Cheilodipterus artus* - Wolfkardinaal
::**Cheilodipterus macrodon* - Tierkardinaal
::**Cheilodipterus quinquelineatus* - Skerptand-kardinaal

**Coranthus*
**Foa*
**Fowleria*
**Glossamia*
**Gymnapogon*
**Holapogon*
**Lachneratus*
**Mionorus*
**Neamia*

**Ostorhinchus*
::**Ostorhinchus apogonoides* - Korttand-kardinaal
::**Ostorhinchus cyanosoma* - Gouestreep-kardinaal
::**Ostorhinchus flagelliferus‎* - Sweep-kardinaal

**Paxton*
**Phaeoptyx*
**Pseudamia*
**Pseudamiops*
**Pterapogon*
**Rhabdamia*
**Siphamia*
**Sphaeramia*
**Taeniamia*
::**Taeniamia fucata* - Rooibalk-kardinaal
::**Taeniamia mozambiquensis* - Mosambiekse kardinaal

**Vincentia*

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004.
Centracanthidae

**Centracanthidae** is 'n klein familie van visse in die orde *perciformes*. Hulle kom voor in die Atlantiese Oseaan, hulle anale vin bevat drie skerp penne (van daar die naam—die Griekse woord *ketron* beteken "skerp" en die woord *akantha* beteken "doring".)

## Genus 
Daar is nege spesies in twee genera.

Genus Centracanthus

* Centracanthus cirrus

Genus Spicara

* Spicara alta
* Spicara australis - Pikarel
* Spicara axillaris - Windhaan
* Spicara maena
* Spicara martinicus
* Spicara melanurus
* Spicara nigricauda
* Spicara smaris

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
Acropomatidae

**Acropomatidae** is 'n familie van die baarsagtiges wat uit 33 mariene spesies in agt genera bestaan. Lede van die orde is gewoonlik klein—omtrent 15&nbsp;cm.

## Spesies 
**Genus** Acropoma

Acropoma argentistigma

Acropoma boholensis 
 
Acropoma hanedai

Acropoma japonicum

Acropoma lecorneti

**Genus** Apogonops

Apogonops anomalus

**Genus** Doederleinia

Doederleinia berycoides

Doederleinia gracilispinis

Doederleinia orientalis

**Genus** Malakichthys

Malakichthys barbatus

Malakichthys elegans

Malakichthys griseus

Malakichthys levis

Malakichthys mochizuki

Malakichthys wakiyae

**Genus** Neoscombrops

Neoscombrops annectens

Neoscombrops atlanticus

Neoscombrops cynodon

Neoscombrops pacificus

**Genus** Pseudohowella

Pseudohowella intermedia

**Genus** Synagrops

Synagrops adeni

Synagrops analis

Synagrops argyreus

Synagrops bellus

Synagrops malayanus

Synagrops microlepis

Synagrops philippinensis

Synagrops pseudomicrolepis

Synagrops serratospinosus

Synagrops spinosus

Synagrops trispinosus

**Genus** Verilus

Verilus sordidus

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
Actinopterygii

**Actinopterygii** is 'n klas gewerwelde beenvisse van die superklas *Osteichthyes* met meer as 27&nbsp;000 spesies. *Actinopterygii* is afgelei van die Grieks (*aktino* = straal & *pterygion* = vin of vlerkie). Die gemeenskaplike faktor van die klas is dat al die visse **straalvinvisse** is. Dit beteken dat die vinne deur beenstrale ondersteun word. Dit is die strale wat so seer kan steek indien die visse verkeerd hanteer word. Die klas het ook slegs een dorsale vin - wat verdeel mag wees en die neussakke open slegs na buite.

*Actinopterygii* word in drie infraklasse ingedeel: *chondrostei*, *holostei* en *teleostei*. Laasgenoemde bevat die meeste lewende visse ter wêreld.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies
* Visordes van Suider-Afrika

## Bron 
* Dierkunde: 'n Funksionele Benadering. P.A.J. Ryke. Tweede Uitgawe. 1982.
Mistral (wind)

duimnael|regs|250px|'n Kurkeik, wat deur die Mistral gevorm is duimnael|regs|250px|'n Lenticulariswolk Die **Mistral** (*mistrau* in Provensaalse Oksitaans, *mistral* in die Oksitaans van Languedoc, *mestral* in Katalaans en *maestrale* in Korsikaans) is 'n sterk tot baie sterk wind, wat uit 'n noord- tot noordwestelike rigting oor die noorde van Wes-Mediterreense bekken, veral Frankryk en Italië, waai. Die naam *Mistral* is afgelei van die Provensaalse woord vir "meester". Die wind word in Suidwes-Frankryk *tramontane* genoem, terwyl die term *mistral* oorwegend in Provence en langs die Côte d'Azur gebruik word. Die wind kan egter tot by die suide van die Baleariese Eilande en die noordelike Tunisië waai.

Die wind word ook *Aurassos* genoem, die baie koue Mistral *Cisampo*. Tipiese kenmerke is 'n wolklose donkerblou hemel, 'n uitstekende vergesig, 'n indrukwekkende nagtelike sterrehemel en soms ook 'n skielike daling in temperatuur. 'n Duidelike voorbode van 'n weersgesteldheid, waarby die Mistral skielik begin waai, is die opvallende Lenticulariswolke. Die Mistral waai dikwels dae lank aaneen. Dit kom gereeld voor, sowat 100 dae in 'n jaar. Talle bome in die Rhônevallei word in 'n suidelike windrigting gebuig as gevolg daarvan.
duimnael|links|250px|'n Skematiese diagram van die Mistralwind
Die Mistral het sy oorsprong in Arktiese poollug, wat die Mediterreense gebied binnestroom. Die bergreekse van die Alpe en Pireneë vorm 'n natuurlike versperring, maar tussen hierdie gebergtes dring die koue lugmassas die Rhônevallei binne. As gevolg van hierdie kanalisering of trefter-effek bereik die windsnelhede hier gereeld 50 tot 75 kilometer per uur, in buie selfs meer as 100 km/h. Die Mistral is baie droog en absorbeer vog van die grond. Dit beïnvloed dus ook die bosbrandgevaar in Provence.

Die Mistralwind het tydens die FIFA Wêreldbekertoernooi in 1998 groot probleme vir die sokkerspanne van Suid-Afrika en Frankryk geskep. Die span, wat tydens die wedstryd teen die wind gespeel het, kon die bal soms nouliks vorentoe skop nie. 

'n Tipiese weersituasie, waarby die Mistral optree, is 'n hoogdrukgebied oor die Golf van Biskaje en 'n laagdrukgebied oor Italië as gevolg van Arktiese lugmassas uit die noorde, wat oor die Britse Eilande tot by die noord-westelike gebiede van die Middellandse See stroom. Naby Genua ontstaan dikwels 'n depressie.

Sommige bronne definieer die Mistral ook as 'n valwind uit die berge van die Sentraalmassief, wat in vergelyking met die warmer Mediterreense lug as koud waargeneem word.